- Hindi News
- National
- कांग्रेस की जनवेदना यात्रा 4 मार्च से पहले चरण में 40 पंचायतों में होगी सभा
कांग्रेस की जनवेदना यात्रा 4 मार्च से पहले चरण में 40 पंचायतों में होगी सभा
बीजापुर | विभिन्न मसलों को लेकर कांग्रेस की 4 मार्च से प्रस्तावित जनवेदना यात्रा का पहला चरण भैरमगढ़ ब्लाॅक से शुरू होगा। उसके बाद यात्रा 40 पंचायतों में जाएगी। जिला कांग्रेस कमेटी के अध्यक्ष विक्रम शाह मंडावी, प्रदेश महिला कांग्रेस महासचिव नीना रावतिया, पूर्व जिलाध्यक्ष अजय सिंह ने बताया कि यात्रा का मकसद गांव के लोगों के दुख-दर्द को जानना है। नेताओं ने आरोप लगाया कि जनता नोटबंदी, कुशासन, सरकार की वादाखिलाफी, नगरीय क्षेत्र में टैक्स में बढ़ोतरी, रोजगार नहीं होने से पलायन और प्रशासनिक आतंकवाद से तंग आ चुकी है।
शिक्षाकर्मियों और किसानों की समस्याएं दूर नही हो रही हैं।शिक्षा और स्वास्थ्य सुविधाओं की ओर सरकार का ध्यान नहीं है। जिसका खामियाजा ग्रामीणों को भुगतना पड़ रहा है। इन मुद्दों को कांग्रेसी लोगों के सामने रखेंगे। भैरमगढ़ ब्लाॅक में यात्रा 4 से 11 मार्च तक होगी। अन्य ब्लाकों मे यात्रा की रूपरेखा और तिथि बाद में तय की जाएगी। इस दौरान पूर्व मण्डी अध्यक्ष लालू राठौर, कांग्रेस झुग्गी झोपड़ी प्रकोष्ठ के जिलाध्यक्ष पुरुषोत्तम सल्लूर, रेंगा नागेश, टी हेमंत, जिला पंचायत सदस्य कमलेश कारम, प्रवीण उद्दे, श्रीमती रंजना उद्दे, एजाज सिद्धिकी एवं अन्य कांग्रेसी नेता मौजूद थे।
टीएस सिंहदेव व भूपेश बघेल आएंगे
जन वेदना यात्रा का समापन 30 मार्च को जिला मुख्यालय में होगा। इसमें प्रदेश कांग्रेस कमेटी अध्यक्ष भूपेश बघेल व नेता प्रतिपक्ष टीएस सिंहदेव शिरकत करेंगे। भैरमगढ़ ब्लाॅक में 4 मार्च को मिरतूर, 5 मार्च को कुटरू, 6 मार्च को पिनकोण्डा, तालनार, फुलगट्टा, 7 मार्च को कोडोली, नेलसनार, 9 मार्च को केशकुतूल, पातरपारा, मंगलनार, भटवाड़ा एवं 11 मार्च को कर्रेमरका, माटवाड़ा व जांगला में कार्यक्रम तय किया गया है।
tgl_Latn sot_Latn hin_Deva hin_Deva hin_Deva hin_Deva kas_Deva awa_Deva